CELEX: 32021R1795
Language: hu
Date: 2021-10-11 00:00:00
Title: A Bizottság (EU) 2021/1795 rendelete (2021. október 11.) a 396/2005/EK európai parlamenti és tanácsi rendeletnek a bizonyos termékekben, illetve azok felületén található terbutilazin megengedett szermaradék-határértéke tekintetében történő helyesbítéséről (EGT-vonatkozású szöveg)

2021.10.12.   
               
               
                  HU
               
               
                  Az Európai Unió Hivatalos Lapja
               
               
                  L 361/43
               
            
         A BIZOTTSÁG (EU) 2021/1795 RENDELETE
         (2021. október 11.)
         a 396/2005/EK európai parlamenti és tanácsi rendeletnek a bizonyos termékekben, illetve azok felületén található terbutilazin megengedett szermaradék-határértéke tekintetében történő helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára és 49. cikkének (2) bekezdésére,
         mivel:
         
                     (1)
                  
                  
                     A terbutilazin tekintetében alkalmazandó szermaradék-határértékeket (a továbbiakban: MRL-ek) a 396/2005/EK rendelet II. melléklete állapította meg.
                  
               
                     (2)
                  
                  
                     Az (EU) 2021/618 bizottsági rendelet (2) módosította a 396/2005/EK rendeletet azáltal, hogy MRL-t állapított meg a csemegekukoricában, a kukoricában és a cirokban előforduló terbutilazin vonatkozásában, azonban az értékek 0,01 mg/kg-ként kerültek megállapításra 0,02 mg/kg helyett, amely a vizsgálati módszer helyes meghatározási határa. A 0,02 mg/kg-ban megállapított meghatározási határ összhangban van az Európai Élelmiszerbiztonsági Hatóság indokolással ellátott véleményével, amelyet a terbutilazin tekintetében érvényben lévő MRL-ekkel kapcsolatban adott ki a 396/2005/EK rendelet (3) 12. cikkének (1) bekezdése alapján.
                  
               
                     (3)
                  
                  
                     A 396/2005/EK rendeletet ezért ennek megfelelően helyesbíteni kell.
                  
               
                     (4)
                  
                  
                     Az egyértelműség, valamint a gazdasági szereplők és a végrehajtó hatóságok jogbiztonsága érdekében ezt a rendeletet ugyanattól az időponttól kell alkalmazni, mint az (EU) 2021/618 rendeletet.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 396/2005/EK rendelet II. mellékletét e rendelet mellékletének megfelelően kell helyesbíteni.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2021. november 6-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 70., 2005.3.16., 1. o.
         
         
            (2)  A Bizottság (EU) 2021/618 rendelete (2021. április 15.) a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található diklofop, fluopiram, ipkonazol és terbutilazin megengedett szermaradék-határértékei tekintetében történő módosításáról (HL L 131., 2021.4.16., 55. o.).
         
            (3)  Európai Élelmiszerbiztonsági Hatóság; Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005 (Indokolással ellátott vélemény a terbutilazin tekintetében érvényben lévő szermaradék-határértékeknek a 396/2005/EK rendelet 12. cikke szerinti felülvizsgálatáról). EFSA Journal 2020; 18(1): 5980.
      
      
         
            MELLÉKLET
            A 396/2005/EK rendelet II. melléklete a következőképpen kerül helyesbítésre:
            
                         
                     
                     
                        A „terbutilazin (R) (F)” oszlopban a 0234000 (csemegekukorica), a 0500030 (kukorica) és a 0500080 (cirok) kódszámra vonatkozó megengedett szermaradék-határértékek helyébe a következő értékek lépnek:
                        
                                    a)
                                 
                                 
                                    A 0234000 kódszám (csemegekukorica) esetében: „0,01*(+)” helyett „0,02*(+)”.
                                 
                              
                                    b)
                                 
                                 
                                    A 0500030 kódszám (kukorica) esetében: „0,01*” helyett „0,02*”.
                                 
                              
                                    c)
                                 
                                 
                                    A 0500080 kódszám (cirok) esetében: „0,01*” helyett „0,02*”.